CELEX: 62010CN0153
Language: et
Date: 2010-04-01 00:00:00
Title: Kohtuasi C-153/10: Eelotsusetaotlus, mille on esitanud Hoge Raad der Nederlanden (Madalmaad) 1. aprillil 2010 — Sony Logistics Europe BV versus Staatssecretaris van Financiën

3.7.2010   
            
            
               ET
            
            
               Euroopa Liidu Teataja
            
            
               C 179/15
            
         Eelotsusetaotlus, mille on esitanud Hoge Raad der Nederlanden (Madalmaad) 1. aprillil 2010 — Sony Logistics Europe BV versus Staatssecretaris van Financiën
   (Kohtuasi C-153/10)
   2010/C 179/24
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Sony Logistics Europe BV
   
      Vastustaja kassatsioonimenetluses: Staatssecretaris van Financiën
   
      Eelotsuse küsimused
   
   
               1.
            
            
               Kas ühenduse õigusnorme, eeskätt tolliseadustiku (1) artikli 12 lõikeid 2 ja 5 ning artikli 217 lõiget 1 ja rakendusmääruse (2) artiklit 11 koostoimes tolliseadustiku artikliga 243 tuleb tõlgendada nii, et maksukohustuslane võib vaidlustada talle määratud tollimaksu, esitades teises liikmesriigis täpselt samasuguse kauba kohta antud siduva tariifiinformatsiooni, mis oli kaebuse esitamise ajal veel küll poolelioleva kohtumenetluse ese, kuid mida kõnealuse menetluse tulemusel lõpuks korrigeeriti?
            
         
               2.
            
            
               Kui vastus esimesele küsimusele on jaatav, siis kas deklarant, kes kauba vabasse ringlusse lubamiseks enda nimel ja arvel deklareerib, võib sellises olukorras nagu käesolev tugineda siduvale tariifiinformatsioonile, mille saaja ei ole deklarant, vaid temaga seotud äriühing, kelle ülesandel deklarant tollile deklaratsioonid esitas?
            
         
               3.
            
            
               Juhul kui vastus teisele küsimusele on eitav, siis kas ühenduse õigusega on vastuolus, et asjaomane isik võib sellises olukorras nagu käesolev tugineda siseriikliku õigusakti sätetele, millega siseriiklikud ametiasutused loovad aluse õiguspärasele ootusele, et deklareeritud kauba tariifse klassifikatsiooni puhul saab lähtuda kolmandale isikule täpselt samasuguse kauba kohta antud siduvast tariifiinformatsioonist?
            
         
      (1)  Nõukogu 12. oktoobri 1992. aasta määrus (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307).
   
      (2)  Komisjoni 2. juuli 1993. aasta määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3).